किंतु कालक्रम से यह सीमाएं सिकुड़ती गईं और आठवीं शताब्दी में भारत में एक ऐसी विचारधारा का प्रवेश हुआ, जिसे उपासनात्मक विविधता स्वीकार्य नहीं थी .जो अपनी उपासना पद्धति को ही पूर्ण और अंतिम सत्य मानती थी. जो एक पुस्तक और एक पैगंबर के प्रति अंधश्रद्धा न रखने वालों को काफिर कहती थी .उसकी दृष्टि में काफिरों को येन -केन प्रकारेण अपने रास्ते पर लाना ही सबसे बड़ा पुण्य कार्य था ,अन्यथा उन्हें जीने का कोई अधिकार नहीं.. इस विचारधारा में देशभक्ति एवं राष्ट्रीयता के लिए कोई स्थान नहीं है. वह मजहब को ही सामूहिक पहचान का आधार मानती थी. जियाउद्दीन बरनी ,शेख अहमद सरहिंदी ,शाहवली उल्लाह से लेकर सैयद अहमद बरेलवी और 19वीं शताब्दी में स्थापित देवबंद के दारुल उलूम का एकमात्र प्रयास भारतीय मुसलमानों को भारत की वेशभूषा, जीवन शैली ,भाषा और इतिहास से दूर करके अरबी सांचे में ढालना रहा है .इन लोगों ने इस्लाम पूर्व भारतीय इतिहास को जहिलिया घोषित कर दिया.भारतीय पूर्वजों और महापुरुषों को अस्वीकार करके विदेशी आक्रमणकारियों को इन्होंने अपने महापुरुष मान लिए. उन्हें राम और कृष्ण स्वीकार्य नहीं है जबकि बाबर और औरंगजेब शिरोधार्य है .